Lietuvos Respublikos Vyriausybė

NUTARIMAS

Dėl UŽDAROSIOS AKCINĖS BENDROVĖS VIEŠŲJŲ INVESTICIJŲ PLĖTROS AGENTŪROS STEIGIMO IR VALSTYBĖS TURTO INVESTAVIMO

2012 m. lapkričio 28 d. Nr. 1428

Vilnius

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412; 2003, Nr. 57-2534; 2006, Nr. 87-3397; 2008, Nr. 19-637; 2009, Nr. 93-3967) 19 straipsnio 1 dalies 1 punktu, 19 straipsnio 2 dalies 5, 6 ir 7 punktais ir 191 straipsniu, Lietuvos Respublikos akcinių bendrovių įstatymu (Žin., 2000, Nr. 64-1914; 2003, Nr. 57-2534, Nr. 123-5574; 2008, Nr. 19-673; 2010, Nr. 158-8020; 2011, Nr. 146-6847), Lietuvos Respublikos finansų įstaigų įstatymu (Žin., 2002, Nr. 91-3891), įgyvendindama Valstybės turto perdavimo valdyti, naudoti ir disponuoti juo patikėjimo teise tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 (Žin., 2001, Nr. 3-48; 2003, Nr. 13-504), Sprendimo investuoti valstybės ir savivaldybių turtą priėmimo tvarkos aprašą, patvirtintą Lietuvos Respublikos Vyriausybės 2007 m. liepos 4 d. nutarimu Nr. 758 (Žin., 2007, Nr. 80-3275), ir atsižvelgdama į 2006 m. liepos 11 d. Tarybos reglamentą (EB) Nr. 1083/2006, nustatantį bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinantį Reglamentą (EB) Nr. 1260/1999 (OL L 210, 2006 7 31, p. 25), Lietuvos Respublikos Vyriausybė nutaria:

1. Steigti uždarąją akcinę bendrovę Viešųjų investicijų plėtros agentūrą (toliau – Bendrovė).

2. Pavesti Finansų ministerijai:

2.1. parengti ir pasirašyti Bendrovės steigimo aktą ir kitus su Bendrovės steigimu susijusius dokumentus;

2.2. vykdant Bendrovės steigimo akte nustatytus valstybės turtinius įsipareigojimus, perduoti iš Finansų ministerijai patvirtintų asignavimų 350 000 (tris šimtus penkiasdešimt tūkstančių) litų kaip valstybės įnašą į Bendrovės įstatinį kapitalą. Bendrovės akcijos valstybei suteiks 100 procentų balsų Bendrovės visuotiniame akcininkų susirinkime;

2.3. atstovauti valstybei Bendrovėje įgyvendinant valstybės, kaip Bendrovės akcininkės, turtines ir neturtines teises ir pareigas.

LAIKINAI EINANTIS MINISTRO PIRMININKO PAREIGAS	ANDRIUS KUBILIUS

LAIKINAI EINANTI FINANSŲ MINISTRO PAREIGAS	INGRIDA ŠIMONYTĖ

_________________